**Základná škola na Gessayovej ulici č. 2**

**sa nachádza v Bratislave, mestskej časti Petržalka.**

****

** **

|  |
| --- |
|  |

**O**tvorená a do užívania bola odovzdaná v septembri  1982. Právnu subjektivitu získala 1.6.1997. Kapacitne je projektovaná ako 22 triedna škola s odbornými učebňami, 2 telocvičňami, školským športovým areálom, školskou jedálňou a školským klubom detí.

**Súčasnosť**

V školskom roku 2017 / 2018 sme otvorili 21 tried. Na prvom stupni jedenásť,  na druhom desať tried a 7 oddelení ŠKD. Vzdeláva sa v nich spolu 464 žiakov. Na  I. stupni 243 a na II. stupni 221 žiakov. O ich vzdelanie a výchovu sa stará 29 učiteľov a 7 vychovávateliek. Na pomoc žiakom aj rodičom je k dispozícii aj školská špeciálna pedagogička, školská psychologička a výchovný poradca. Naši žiaci využívajú pre svoj rozvoj veľkú a gymnastickú telocvičňu, 2 IKT učebne, 2 učebne s interaktívnou tabuľou, odborné učebne na vyučovanie biológie, geografie, chémie, cudzích jazykov, hudobnej výchovy, ďalej žiaci využívajú školskú knižnicu na vyučovanie literatúry, žiacku cvičnú kuchynku a na športové aktivity školský areál, na ktorom bolo škole v septembri 2010 do užívania a správy odovzdané multifunkčné ihrisko. Súčasťou školského areálu sú aj tenisové kurty, ktoré sú prenajaté Tenisovému klubu OLYMP a ktoré využívajú aj deti našej školy.

**Logo školy**



Škola je umiestnená v lokalite Háje vo 4. školskom obvode, ktorý tvoria ulice:

Gessayova, Námestie hraničiarov (párne čísla), Osuského ulica a Rusovská cesta č. 50, 52, 54 a 56.

**Učebný plán**

**na 1. stupni- ISCED1**

**na 2. stupni- ISCED2**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | | | | | | | | | | | | | |
| **Vzdelávacia oblasť** | **Predmet** | **primárne vzdelávanie** | | | | | **nižšie stredné vzdelávanie** | | | | | |
| **1.** | **2.** | **3.** | **4.** | **Spolu 1.-4.** | **5.** | **6.** | **7.** | **8.** | **9.** | **Spolu 5.-9.** |
| **Jazyk a komunikácia** | slovenský jazyk a literatúra | 9 | 8 | 8 | 8 | **33** | 5 | 5 | 5 | 5 | 6 | **26** |
| anglický jazyk | 2 | 2 | 3 | 3 | **10** | 3 | 3 | 3 | 3 | 3 | **15** |
| druhý cudzí jazyk |  |  |  |  |  | 1 | 2 | 2 | 2 | 2 | **9** |
| **Matematika a práca s informáciami** | matematika | 4 | 4 | 4 | 4 | **16** | 5 | 5 | 5 | 5 | 6 | **26** |
| informatika |  |  | 1 |  | **1** | 1 | 1 | 1 |  |  | **3** |
| informat.výchova |  |  |  | 1 | **1** |  |  |  |  |  |  |
| **Človek a príroda** | prvouka | 1 | 2 |  |  | **3** |  |  |  |  |  |  |
| prírodoveda |  |  | 1 | 1 | **2** |  |  |  |  |  |  |
| fyzika |  |  |  |  |  |  | 2 | 1 | 2 | 1 | **6** |
| chémia |  |  |  |  |  |  |  | 2 | 2 | 2 | **6** |
| biológia |  |  |  |  |  | 2 | 1 | 2 | 2 | 1 | **8** |
| **Človek a spoločnosť** | vlastiveda |  |  | 1 | 1 | **2** |  |  |  |  |  |  |
| dejepis |  |  |  |  |  | 1 | 1 | 1 | 2 | 3 | **8** |
| geografia |  |  |  |  |  | 2 | 1 | 1 | 1 | 1 | **6** |
| občianska náuka |  |  |  |  |  |  | 1 | 1 | 1 | 1 | **4** |
| **Človek a hodnoty** | etická výchova/  nábožen.výchova | 1 | 1 | 1 | 1 | **4** | 1 | 1 | 1 | 1 |  | **4** |
| **Človek a svet práce** | pracovné vyučovanie |  |  | 1 | 1 | **2** |  |  |  |  |  |  |
| technika/technika a svet práce |  |  |  |  |  | 1 | 1 | 1 |  | 1 | **4** |
| **Umenie a kultúra** | výtvarná výchova | 2 | 2 | 1 | 2 | **7** | 1 | 1 | 1 |  |  | **3** |
| hudobná výchova | 1 | 1 | 1 | 1 | **4** | 1 | 1 | 1 |  |  | **3** |
| výchova umením |  |  |  |  |  |  |  |  | 1 |  | **1** |
| **Zdravie a pohyb** | telesná výchova/  telesná a športová výchova | 2 | 3 | 3 | 3 | **11** | 3 | 3 | 2 | 3 | 3 | **14** |
| **Počet hodín spolu** |  | **22** | **23** | **25** | **26** | **96** | **27** | **29** | **30** | **30** | **30** | **146** |

**Školský vzdelávací program**

Od školského roku 2015/2016 má škola dva typy školských vzdelávacích programov:

* Ročníky 4. a 8. – 9. pokračujú v pôvodne nastavenom ŠkVP
* Ročníky 1. – 3. a 5. – 7. majú inovovaný ŠkVP
* Inovácia postupuje každý rok o nasledujúci ročník, v školskom roku 2017/18 sme inovovali všetky pedagogické dokumenty v 3. a 7. ročníku
* Inovácia posúva dôraz z obsahu smerom k výkonu, zmeny sa týkajú rámcového učebného plánu (ďalej RUP) , vzdelávací obsah a výkon je vo väčšine predmetov stanovený do ročníkov.
* Pri jeho tvorbe sme postupovali v súlade s rámcovým UP
* Povinné hodiny (ďalej PH) učebného plánu predstavujú základnú a štátom garantovanú časovú dotáciu pre jednotlivé vyučovacie predmety.
* Disponibilné hodiny (ďalej DH) sme využili na profiláciu školy - zohľadnenie potrieb žiakov, záujmu rodičov, priestorových a personálnych podmienok školy.
* Počet disponibilných hodín v ročníkoch od 1. – 9. : 2 – 3– 2 – **5** - 3 – 4 – 4 – **6 – 5**
* 1.ročník: 2 h ANJ,
* 2.ročník: 2 h ANJ, 1 h TEV
* 3.ročník: 1 h SJL, 1 h TEV
* 4.ročník: 2 SJL, 1 h MAT, 1 h VYV, 1 h TEV

5.ročník: 1 h 2. CUJ, 1 h MAT a 1 h TŠV

6.ročník: 2 h 2. CUJ, 1 h MAT a 1 h TŠV

7.ročník: 2 h 2. CUJ, 1 h MAT a 1 h SJL

8.ročník: 1 h 2. CUJ, 1 h MAT, 1 h TŠV, 1 h CHEM, 1 h BIO a 1 h DEJ

9.ročník: 1 h 2. CUJ, 1 h MAT, 1 h TŠV, 1 h OBN a 1 h DEJ

* Disponibilné hodiny majú za cieľ upevniť vedomosti stanovené učebnými osnovami.
* Ročníky 1. – 3. a 5. – 7. sa vzdelávajú podľa inovovaného učebného plánu, ročníky 4. a 8. – 9. podľa pôvodne nastaveného učebného plánu.
* Počet skupín a počet žiakov v skupine sa určuje podľa priestorových, personálnych a finančných podmienok školy, podľa charakteru činnosti žiakov, podľa náročnosti predmetu s ohľadom na požiadavky ochrany zdravia a bezpečnosti práce.
* Vo vyučovacích predmetoch vzdelávacej oblasti Človek a príroda sa žiaci delia na skupiny pri témach, kde sa vyžaduje nadobúdanie a overovanie praktických zručností žiakov.
* Na vyučovanie predmetu náboženská výchova alebo etická výchova sa spájajú žiaci rôznych tried toho istého ročníka a vytvárajú sa skupiny s najvyšším počtom žiakov 20. Minimálny počet žiakov v skupine je 12. Ak počet žiakov v ročníku je nižší ako 12, je možné spájať žiakov do skupiny aj z viacerých ročníkov. Ak si žiak vyberie predmet, navštevuje ho bez zmeny počas celého školského roka.
* Od 5. ročníka majú žiaci možnosť zvoliť si 2. CUJ v alternatíve NEJ/RUJ. V 5. ročníku a u začlenených žiakov 2. CUJ nebude klasifikovaný. Záujem o 2. CUJ  jazyk zisťujeme písomne na konci 4. ročníka. V šk. roku 2017/18 si žiaci 5. ročníka ako druhý cudzí jazyk vo všetkých troch triedach zvolili len nemecký jazyk.
* Na vyučovanie predmetu informatika a informatická výchova možno žiakov jednej triedy deliť na skupiny, ktoré sa napĺňajú do počtu najviac 17 žiakov.
* Na vyučovanie predmetu telesná a športová výchova je najvyšší počet žiakov v skupine 25. Triedy sa na druhom stupni školy delia alebo spájajú na skupiny chlapcov a skupiny dievčat toho istého ročníka.
* Na vyučovanie predmetov svet práce a technika sa vytvárajú skupiny s najvyšším počtom žiakov 17.
* Podľa tohto rámcového učebného plánu sa vzdelávajú aj žiaci so zdravotným znevýhodnením.

**Zameranie a stratégia školy**

**Prioritou našej školy je spokojnosť žiakov s celkovou úrovňou školy a uznanie rodičov s kvalitou výstupov a výsledkov práce zamestnancov školy.**

Princípy školy sú sformulované do štyroch pilierov vzdelávania:

* učiťsa poznávať– budovať si základné predpoklady pre úspešnú komunikáciu, otvárať sa rôznym oblastiam poznania,
* učiťsa jednať- to, čo sa žiak naučí, musí byť použiteľné v praxi - profesijná príprava sa sústredí na univerzálne zručnosti, učí flexibilite, nekonvenčnému a inovatívnemu mysleniu,
* učiťsa žiťmedzi ľuďmi – dokázať úspešne komunikovať, spolupracovať a rešpektovať odlišnosti každého človeka,
* učiťsa byť– dokázať si stanoviť životné priority, byť zodpovedný sám za seba a svoje konanie a tým tiež za okolitý svet.

Pri profilácii školy vychádzame z personálnych podmienok a materiálnej vybavenosti školy ako aj zo záujmov žiakov a rodičov školy. Školský vzdelávací program si kladie za cieľ vytvárať bezpečné neohrozujúce prostredie školy s priateľskou a tvorivou klímou. Pri napĺňaní myšlienky „Cesta k zdokonaľovaniu osobnosti žiaka“ možno priority a ciele nášho školského vzdelávacieho programu zhrnúť do nasledovných okruhov:

1. **Ponúknuť a zabezpečiť kvalitnú prípravu žiakov v cudzích jazykoch so zameraním na komunikatívnosť a s ohľadom na schopnosti jednotlivých žiakov:**

* anglický jazyk ako prvý cudzí jazyk od 1. ročníka v dvojhodinovej dotácii zapojením sa do projektu MČ Bratislava-Petržalka „Inovácia obsahu a metód vyučovania v ANJ“ a od 3. ročníka podľa rámcového učebného plánu,
* druhý cudzí jazyk nemecký v alternácii s ruským podľa záujmu žiakov a rodičov od 5. ročníka v 1 hodinovej dotácii a od 6. ročníka v dvojhodinovej dotácii,
* v 5. ročníku druhý cudzí jazyk neklasifikujeme s ohľadom na prechod žiakov z 1. na 2. stupeň ZŠ a u žiakov začlenených druhý cudzí jazyk neklasifikujeme

1. **Ponúknuť a zabezpečiť kvalitnú prípravu žiakov v telesnej a športovej výchove rozšírením časovej dotácie na 3 hodiny týždenne so zameraním na športovú gymnastiku, atletiku a loptové hry:**

* niekoľkoročná dobrá skúsenosť nám potvrdila opodstatnenosť rozšírenia časovej dotácie vyučovania telesnej výchovy z dvoch na tri hodiny týždenne vo väčšine ročníkov – podľa počtu disponibilných hodín,
* zvýšením pohybových aktivít žiakov dopoludnia aj pestrou športovou krúžkovou činnosťou popoludní napĺňame jednu z hlavných zásad stanovených v Národnom programe prevencie obezity u detí.

1. **Rozvíjať čitateľskú gramotnosť a s tým súvisiace kľúčové kompetencie v oblasti komunikačných schopností žiakov:**

* pre napĺňanie čitateľských a komunikačných cieľov sme v posledných dvoch rokoch zvýšenú pozornosť venovali rekonštrukcii priestorov školskej knižnice a aktualizácii knižničného fondu. Na nákup nových titulov máme vyčlenenú sumu 1000 € ročne.

1. **V oblasti informačno-komunikačných technológií ponúknuť žiakom vhodné materiálne podmienky, vzdelávať k digitálnej gramotnosti, naučiť žiakov racionálne a najmä bezpečne narábať s informáciami získanými prostredníctvom internetu a sociálnych sietí:**

* škola má vybudované dve funkčné učebne na vyučovanie informatiky, všetky učebne vybavené PC jednotkou a dataprojektorom, ďalšie dve učebne s interaktívnou tabuľou, výborným signálom prostredníctvom spoločnosti SANET šíreným WIFI do všetkých priestorov školy, kvalifikovaných pedagógov a správcu siete. Od septembra 2017 prechádza škola na elektronickú triednu knihu.

1. **Poskytovať kvalitné základné vzdelanie založené na aktívnych schopnostiach žiakov:**

* tento dôležitý cieľ napĺňame prostredníctvom kvalifikovaných členov pedagogického zboru, ktorých vedenie motivuje a umožňuje im celoživotne sa vzdelávať formou kontinuálneho vzdelávania

1. **Formovať tvorivý životný štýl, sociálne cítenie vo vzájomných vzťahoch a hodnotové orientácie zamerané na výchovu k ľudským právam a osobným slobodám:**

* k dosiahnutiu týchto hodnotových cieľov využívame najmä alternatívne formy vyučovania – besedy so zaujímavými osobnosťami, exkurzie, výstavy, filmové a divadelné predstavenia, výchovné koncerty a pod.

1. **Žiakov vychovávať v duchu humanistických princípov a princípov environmentálnej výchovy. Na tieto princípy sú zamerané aj predmety školského vzdelávacieho programu:**

* škola sa aktívne zapája do zberových aktivít a od septembra 2017 aj do Projektu Nehádžme všetko do jedného vreca.

1. **V spolupráci s rodičmi budeme zo žiakov vychovávať pracovitých, zodpovedných, morálne vyspelých a slobodných ľudí:**

* hlavnou zásadou pri napĺňaní cieľa je dôsledné dodržiavanie jednotného pôsobenia školy a rodiny, ktoré vyžadujeme

1. **Pomáhať žiakom so špeciálnymi výchovno-vzdelávacími potrebami, žiakom zo sociálne znevýhodneného a málo podnetného prostredia a tiež nadaným a talentovaným žiakom:**

* v škole pracuje školský špeciálny pedagóg a od septembra 2017 aj školský psychológ, ktorí pre žiakov, učiteľov a rodičov zabezpečujú: odborné poradenstvo učiteľom pri inklúzii, individuálnu pomoc pre žiakov a osvetu pre rodičov.

1. **Chceme pokračovať v tradíciách našej školy, udržiavať, prípadne zvyšovať prestíž, ktorú naša škola požíva u širokej verejnosti, naďalej rozvíjať silné stránky našej školy a maximálne eliminovať a napravovať to, čo považujeme za nedostatky:**

* na zabezpečenie tohto cieľa sme sa zapojili do projektu autoevalvácie školy Sebahodnotiace procesy školy.

1. **Chceme naučiť žiakov otvorenému spôsobu jednania v duchu stanovených pravidiel správania podľa platného školského poriadku, práv dieťaťa a Listiny ľudských práv a slobôd:**

* o dosiahnutie cieľov sa snaží celý kolektív školy - napĺňanie, priebeh a výsledky sleduje koordinátor pre výchovu k ľudským právam.

**Testovanie 5 a 9**

V celoslovenskom sledovaní úrovne vedomostí žiakov 5. aj 9. ročníka boli naši žiaci v obidvoch overovaných predmetoch úspešnejší ako slovenský priemer .

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Ročník** | **Počet žiakov** | **Z toho písalo** | **Percentuálna úspešnosť školy** | **Percentuálna úspešnosť SR** | **Rozdiel oproti slovenskému priemeru** | **Percentuálna úspešnosť školy** | **Percentuálna úspešnosť SR** | **Rozdiel oproti slovenskému priemeru** |
| **5.** | **39** | **39** | **74,53** | **66,62** | **+7,91** | **71,11** | **61,99** | **+9,12** |
| **9.** | **37** | **37** | **66.3** | **62,6** | **+3,7** | **55,7** | **52,8** | **+2,9** |

**Záujmová činnosť**

- **Príloha č. 2 Krúžková činnosť – ponuka**

|  |  |  |
| --- | --- | --- |
| P.č. | Názov krúžku | Termín |
| 1. | Rope skipping | Po,Št-14,30:16,00 |
| 2. | Pohybové hry 1. stupeň | Po – 14,30:15,30 |
| 3. | Hudobný - flauta | Po – 14,00:15,00 |
| 4. | Výtvarný krúžok | Po – 14,00:15,00 |
| 5. | Futbal | St – 14,30:15,30 |
| 6. | Basketbal | Po – 16,00:17,00 |
| 7. | Strelecký | Po – 14,00:15,00 |
| 8. | Stolnotenisový | Ut – 14,00:15,00 |
| 9. | Príprava na monitor SJL 9.r. | Po – 14,00:15,00 |
| 10. | Príprava na monitor MAT 9.r. | Po – 14,00:15,00 |
| 11. | Športové hry 2. st. | St - – 14,30:15,30 |
| 12. | Angličtina Start Right 1. roč. | Ut, Pi-13,45:14,30 |
| 13. | Angličtina Start Right 2. roč. | Ut, Pi-13,45:14,30 |
| 14. | Angličtina Start Right 3. roč. | Ut, Pi-14,40:15,25 |
| 15. | Angličtina Start Right 4. roč. | Ut, Pi-14,40:15,25 |
| 16. | Angličtina Start Right 5.roč. | Ut, Pi-15,30:16,15 |
| 17. | Angličtina Start Right 7.roč. | Ut, Pi-15,30:16,15 |
| 18. | Gymnastika | Po, Št-16,30-17,30 |
| 19. | Karate | Po, Št-18,30-19,30 |
| 20. | Tenis | podľa dohody |
| 21. | Tanec hip-hop | Uu,Št -16,00:17,00 |
| 22. | Joga | Ut – 14,00:14,45 |
| 23. | Počítače a programovanie | St – 14,00:14,45 |
| 24. | Zdravé varenie | St – 14,00:15,30 |
| 25. | Vedecké pokusy | Št – 15,00:15,45 |
| 26. | Divadlo a dramatika | Št – 15,00:15,45 |
| 27. | Hra na flautu | Ut – 15,00:15,45 |
| 28. | Keramika | Po – 14,00:15,00 |
| 29. | Tvorivé stavebnice | Št – 14,00:15,00 |
|  |  |  |

**Záujmová činnosť, ktorú ponúkajú športové kluby a občianske združenia v prenajatých priestoroch našej školy:**

* OZ Karate Klub Seiken ponúka pre žiakov výcvik a tréningy v karate (naši žiaci, členovia Klubu Seiken dosahujú medzinárodné úspechy)
* OZ Tenisový klub OLYMP ponúka na tenisových dvorcoch výcvik a tréningy v tenise
* OZ Reflectangulo 361°ako prevádzkovateľ detskej tanečnej skupiny S3T KIDZ ponúka našim žiakom výcvik a tréningy v detskej street dance-ovej tanečnej skupine
* Bratislavský chlapčenský zbor Mgr. Art. Magdalény Rovňákovej

ponúka pre talentovaných chlapcov možnosť stať sa členom zboru (zápis každoročne na začiatku školského roka po absolvovaní konkurzu)

* vyučovanie anglického jazyka International House Bratislava

**Alternatívne formy vyučovania**

* vyučovanie prostredníctvom interaktívnych a digitálnych technológií, exkurzie, besedy s pozvanými lektormi, spolupráca s ŠKD a CVČ, spolupráca MŠ na Gessayovej ul. a žiakov 1. ročníka, škola v prírode a lyžiarsky kurz podľa záujmu detí a rodičov, letné tábory pri mori, prezentácie a projekty v rámci voliteľných predmetov na 2. stupni, aktivity žiackeho parlamentu.
* naša škola tradične zabezpečuje organizáciu okresného kola súťaže v umeleckom prednese poézie a prózy Hviezdoslavov Kubín, Fyzikálnu olympiádu a Olympiáda zručností

**Projekty**

* (ESF) -Rozvojový program - Inovácia obsahu a metód vyučovania anglického jazyka v 1.- 4. ročníku základných škôl v mestskej časti Bratislava – Petržalka
* Európa v škole - doplnková forma implementácie európskej dimenzie do procesu výchovy a vzdelávania- spolupatričnosť Európy
* Medzinárodné partnerstvo škôl E-Twinning
* Detský čin roka
* Naučiť lepšie, odmeniť viac -
* Otvorená škola v oblasti športu – účasť v športových aktivitách Petržalka v pohybe, Liga za duševné zdravie
* Správaj sa normálne - cieľom projektu je budovanie mostu dôvery medzi políciou, školou, dieťaťom, rodinou a verejnosťou.
* Biodiverzita – spoločnosťou Veolia s.r.o. vyhlásený projekt s cieľom výchovy žiakov k ochrane životného prostredia
* Petržalská super škola – veda nie je nuda – cieľom projektu sprostredkovať najnovšie vedecké poznatky o regióne Bratislava-Petržalka formou prednášok kvalifikovanými odborníkmi delegovanými SAV.
* Enviroprojekt – separovaný zber papiera, batérií a komunálneho odpadu
* Game Over – zdravý životný štýl zameraný na výživu a šport
* Záložka do knihy spája školy – cieľom projektu ja nadviazanie **kontaktov** medzi českými a slovenskými základnými školami a **podpora čítania** prostredníctvom výmeny záložiek do kníh, ktoré žiaci vyrobia ľubovoľnou technikou.
* Najzaujímavejšie podujatie školskej knižnice s cieľom zábavnou formou podporiť vzťah ku knihám, knižnici a čítaniu.
* Projekt cezhraničnej spolupráce Bratislava – Kittsee, príprava žiakov plniacich povinnú školskú dochádzku osobitným spôsobom na území Rakúska v predmetoch slovenský jazyk a literatúra, dejepis, národohospodársky zemepis a vlastiveda
* Olympijský týždeň nádejí – projekt s cieľom prehlbovať a rozvíjať záujem a vzťah detí mladšieho školského veku o šport
* Ovocie do škôl – Program MŠ SR na podporu zdravých stravovacích návykov detí s dôrazom na konzumáciu ovocia
* Mliečna desiata - Program MŠ SR na podporu zdravých stravovacích návykov detí s dôrazom na konzumáciu mlieka a mliečnych výrobkov

**Účasť v postupových súťažiach**

Pedagógovia našej školy každoročne pripravujú našich žiakov na rôzne vedomostné, športové a umelecké súťaže, v mnohých sme aj v minulom školskom roku získali popredné umiestnenia v rámci okresu a kraja.

**Úspechy školy v predmetových olympiádach, postupových súťažiach a športových súťažiach v školskom roku 2016/2017**

**Dosiahnuté výsledky v predmetových olympiádach a súťažiach**

|  |  |  |  |  |
| --- | --- | --- | --- | --- |
| **Názov súťaže, olympiády** | **Umiestnenie – dosiahnuté výsledky** | | | |
| obvodné | krajské | celoslov. | medzinár. |
| Cezpoľný beh dievčatá (Trebuňová) | 2.miesto |  |  |  |
| Basketbal dievčatá (Winterová, Trebuňová) | 1.miesto | 5.miesto |  |  |
| Hokejbal starší žiaci ( Malíčková) | 1.miesto |  |  |  |
| Šachový turnaj (Simona Barnášová) | 1.miesto |  |  |  |
| Hádzaná dievčatá (Trebuňová) | 3.miesto |  |  |  |
| Vybíjaná dievčatá (Trebuňová) | 3.miesto |  |  |  |
| Malý futbal ml. žiakov -školský pohár (Winterová) | 1.miesto |  |  |  |
| Malý futbal žiačok -školský pohár (Trebuňová, Winterová) | 2.miesto | 3.miesto |  |  |
| Historia magistra vitae – kat. B ( Gróf) | 2.miesto |  |  |  |
| Rope skipping v Prahe (Malíčková) |  |  |  |  |
| Dejepisná Olympiáda 8. A (Darázs) | 1.miesto |  |  |  |
| Midi volejbal (Trebuňová) | 1.a 2.miest |  |  |  |
| Šaliansky Maťko (Mravcová) | 1.miesto |  |  |  |
| Rope skipping v Maďarsku – akrobacia (Malíčková) | 1.miesto |  |  |  |
| Atletika – M. Krátky (Winterová) | 3.miesto |  |  |  |
| Štúrov Zvolen 2. kat. (Uríková) | 3miesto |  |  |  |
| Pytagoriáda – p. Malíčková | 1 úsp. rieš. |  |  |  |
| Technická olympiáda 5.roč. Adam Slavík (Šimlovič) | 2.miesto |  |  |  |
| Technická olympiáda 9.roč. (Šimlovič) | 4.miesto |  |  |  |
| Výtvarná súťaž Vrabček 1. A (Tadlánková) | cena poroty |  |  |  |
| Geografická olympiáda 8.B (Gurňáková) | 1 úsp. rieš. |  |  |  |
| Lady Penalta (Beňová) | 2.miesto |  |  |  |
| Chemická olympiáda (Pifflová) | 3 úsp. rieš. |  |  |  |
| Kozmix 3. A – p. Grbálová | cena poroty |  |  |  |
| Szombathely memoriál Maďarsko (Malíčková) | 3.miesto |  |  |  |
| Biologická olympiáda 8.A (Pifflová) | 1.miesto |  |  |  |
| Bratislava cup 2017 – rope skipping – p. Malíčková | 1., 2. a 3.m |  |  |  |
| Matematická olympiáda 8.A (Machurek) | 2.miesto |  |  |  |
| Novodobo so Shakespearom (D. Černíková) | 3.miesto |  |  |  |
| Pytagoriáda 5.A (Uhrová) | 1 úsp. rieš. |  |  |  |
| 6.A (Machurek) | 1 úsp. rieš. |  |  |  |
| 7.A (Uhrová) | 1 úsp. rieš. |  |  |  |
| Petržalská super škola (Darázs) | 2.miesto |  |  |  |
| Malá OANJ (Mahútová) | 4.miesto |  |  |  |
| Majstrovstvá Slovenska so švihadlami – p. Malíčková | 1., 2. a 3.m |  |  |  |
| Sudoku 1. kat. | 1.a 2.miesto |  |  |  |
| 2.kat. | 3.,4.miesto |  |  |  |

Učitelia a žiaci školy sa na športové, umelecké súťaže a olympiády cielene pripravujú v popoludňajších záujmových útvaroch alebo iných aktivitách. Výsledky vypovedajú o schopnosti a záujme účastníkov úspešne reprezentovať našu školu. Teší nás, že úsilie žiakov aj učiteľov bolo vo väčšine súťaží efektívne, čo pokladáme za najlepšiu motiváciu pre zúčastnených a pozitívnu reprezentáciu školy.

**Naša spolupráca**

Na dosiahnutie vyššej úrovne výchovno-vzdelávacích výsledkov využívame možnosti spolupráce s odbornými inštitúciami s cieľom podporiť osobnostný rozvoj našich žiakov

*MÚ MČ Bratislava-Petržalka, OŠMaŠ –* riadiaca, kontrolná a poradenská činnosť

*KZP Petržalka –* ponuka kultúrnych a vzdelávacích programov pre žiakov

*Ministerstvo školstva SR* - legislatívna a poradenská činnosť

*ŠPÚ, NÚCEM* – odborno-poradenská činnosť, Testovanie 9

*IUVENTA* – odborné vedenie pri zabezpečovaní súťaží a účasti na nich

*Metodicko-pedagogické centrum, Ševčenkova* – vzdelávanie pedagogických zamestnancov, celoživotné kontinuálne vzdelávanie PZ a OZ

*Úrad práce, sociálnych vecí a rodiny* – právna a poradenská činnosť pre deti s poruchami správania a deti zo sociálne znevýhodneného prostredia

*Centrum voľného času, Gessayova 6* – spolupráca v oblasti záujmovej činnosti detí a ŠKD, spolupráca pri organizovaní okresných aktivít

*Materská škola, Gessayova 31* - spolupráca detí a pedagogických zamestnancov MŠ a 1. ročníka Základnej školy prostredníctvom otvorených hodín, spoločných nácvikov kultúrnych programov a účasti detí MŠ na aktivitách organizovaných ZŠ a naopak

*Súkromné centrum špeciálno-pedagogického poradenstva, Stálicová 3254/2 -* poskytovanie psychologickej, diagnostickej, výchovnej, poradenskej a preventívnej starostlivosti žiakom, rodičom a pedagógom

***Centrum pedagogicko-psychologického poradenstva a prevencie*** *,Švabinského 7* - poskytovanie psychologickej, diagnostickej, výchovnej, poradenskej a preventívnej starostlivosti žiakom, rodičom a pedagógom

*Špeciálna základná škola, Žehrianska* – oblasť vzdelávanie detí s poruchami učenia, zápis do 1. ročníka

*PdF UK, Bratislava* – pedagogická prax študentov

*Miestne knižnice na Prokofievovej, Rovniankovej, Ambroseho a Furdekovej ulici* – rozširovanie čitateľských záujmov, informácia o fonde krásnej literatúry, besedy so známymi osobnosťami v oblasti literárnej tvorby

*Obvodné oddelenie Policajného zboru (OO PZ) ,Petržalka – stred, Námestie hraničiarov* – spolupráca pri vyžiadaní pomoci vo veciach zabezpečenia vnútorného poriadku a bezpečnosti školy, ochrany budovy školy a jej okolia, preventívne besedy so žiakmi

*Ústav experimentálnej psychológie SAV* – spolupráca pri výskume čitateľskej gramotnosti detí